Ide o veľmi komplexnú otázku. Ak hľadáte odšťavovač do domácnosti, na výber máte z dvoch základných typov – šnekové a odstredivé. Mechanizmus oboch typov odšťavovačov sa líši. Ak chcete mať naozaj 100 % šťavu aj s dužinou, šnekový odšťavovač je lepšou voľbou, má väčšiu výťažnosť, poradí si aj s odolnejšími druhmi ovocia a zeleniny, no je drahší. Šnekový odšťavovač využíva na svoju činnosť tlak, za pomoci hriadeľov a kolies, ktoré suroviny stláčajú a dostávajú šťavu aj z dužiny. Naopak, ak si chcete každé ráno rýchlo dopriať ovocnú, zeleninovú či ovocno-zeleninovú šťavu, odstredivý odšťavovač je lepšou a lacnejšou voľbou. Takáto šťava je určená na rýchlu spotrebu, pretože obsahuje pre odstreďovanie viac vzduchu a rýchlejšie oxiduje. Odstredivý odšťavovač za pomoci vysokých otáčok suroviny naseká a šťavu pretlačí cez sitko. Dužina ostáva v nádobe na odpad. Každý typ má svoje výhody a nevýhody, preto záleží na tom, aké sú požiadavky spotrebiteľa a čo od spotrebiča očakáva.\r